قال زعيم حزب سياسي، لـ”كود”، بعد انتهاء اجتماع زعماء التحالف الحكومي، مساء اليوم الأربعاء بمقر إقامة رئيس الحكومة بحي الأميرات، أن هاد اللقاء كان نقاش فيه على بزاف ديال القضايا، ومن بينها الخطاب ديال 9 مارس والإصلاحات التي أطللقت لمسار إصلاح كبير، وكذا 8 مارس اليوم العالمي للمرأة. وكما أكدت “كود”. فقد أكد القيادي داخل الأغلبية أن التطوّرات الأخيرة ديال الأساتذة المتعاقدين كانت حاضرة بقوة فالاجتماع ديال الأغلبية. كما أكد المصدر نفسه، لـ”كود”، أن الأغلبية لا تعيش أزمة داخلية الآن”. وأضاف قائلاً: “يلا كانت أزمة لكان رتبنا عليها الآثار أو مغاديش للسياسية حتى شي معنى، ومادام أننا لم نرتب فأكيد لا توجد أزمة داخل الأغلبية”. وبخصوص التصريحات الأخيرة ديال رئيس الحكومة السابق، عبد الإله بنكيران، الذي اتهم فيها سعيد أمزازي وزير التربية الوطنية والتعليم العالي بتزوير الرؤية الملكية لإصلاح التعليم، قال المتحدث أن رئيس الحكومة أشعر زعماء الأغلبية بهاد التصريحات. وزاد المصدر: “أشعرنا أن هاد التصريحات صادرة عن مواطن، ولا يمكن تحميل مسؤولية تصريحاته لحزب معين”، في إشارة واضحة منه لحزب العدالة والتنمية”. المصدر نفسه أوضح ان رئيس الحكومة تبرأ من داك الخروج ديال بنكيران حقاش كتعنيه بوحدو. وأنهى زعيم هاد الحزب اللي مشارك ف الحكومة، قائلاً: “بكل صدق الاجتماع في نهاية المطاف نجح في معالجة مجموعة من القضايا التي ستظهر للرأي العام، والخلافات بين الأغلبية غادي تبان أنها تجاوزات من خلال تطبيق هاد القضايا على أرض الواقع، عكس شحال هادي اللّي كنا كنتفقو ولم يكن هناك تطبيق”. 
قيادي من الاغلبية لـ”كود”: ها شنو ناقشنا فاجتماع الأغلبية وها كيفاش غادي تبان أن الخلافات بيناتنا رجعات متجاوزة والعثماني تبرأ من تصريحات بنكيران حقاش كتعنيه بوحدو